Analni seks je lahko prijeten a tudi tudi boleč

Analni seks še vedno velikokrat pomeni tabu temo o kateri mnogi ne želijo govoriti. Dejstvo pa je, da gre za fantazijo mnogih, a ne vedo kako se je lotiti, da bo prav.

Higiena

Najprej si velja nekajkrat ponoviti in si za vse večne čase zapomniti besedo, ki je pri analnem seksu sveta – higiena. Če le-te ne boste vzeli dovolj zares, lahko poškodujete partnerko (mogoče tudi partnerja) ali pa ji nakopljete celo resno okužbo vagine v primeru izmenjave (analno-vaginalno). Kar vidite v porno filmih je larifari, saj so analne odprtine igralk pred začetkom snemanja povečini dodobra klistirane.

To poteka tako, da jim v danko vlijejo večje količine mlačne vode, ki notranjost dodobra izperejo. Tega se vi najbrž ne boste lotili, vseeno pa naj partnerka temeljito opere zadnjično odprtino z nežnim higienskim milom.

Izbira lubrikanta

Lubrikant je ravno toliko pomemben kot higiena. Z njim boste namreč zmanjšali trenje, zaradi česar boste imeli pri prodiranju veliko manj težav, hkrati pa njej občutno zmanjšali morebitno bolečino. Veliko ljudi zmotno misli, da bo ravno tako dobro, če bodo uporabili olje za sončenje, navadno gospodinjsko olje ali celo margarino. Ne počnite tega, premagajte predsodke in se odpravite v kakšno erotično trgovino, ali pa vsaj anonimno odklikajte na kakšno spletno.

V veliki večini primerov boste tam naleteli na ljudi, ki se na svoj posel razumejo in vam bodo znali svetovati primeren artikel. V osnovi imate na razpolago dve vrsti lubrikantov, vodne (ki so veliko bolj naravni) in silikonske (ali umetne). Dobrega nasveta katerega uporabiti sicer ni, nekako pa velja pravilo, da so za analni seks boljši silikonski, čeprav je tudi to odvisno od vsakega človeka posebej. Pozor, silikonski lubrikanti so povečini veliko bolj mastni in težje sperljivi kot vodni. Mogoče mislite, da je takšen nakup povsem nepotreben, vendar verjemite, da je pri takšnem projektu še kako nujen.

Raztegovanje “vhoda”

Ja, prav zares je videti preprosto. Porineš in začneš nabijati kot pnevmatsko kladivo. Daleč od resnice. Če je vaša partnerka kdaj pokusila poriniti le milimeter prsta v vašo tesno luknjico, dobro veste, kako ste se počutili. Imeli ste namreč občutek, da v vas potiska najdebelejši vibrator, kar jih je mogoče dobiti. Točno tako se počuti tudi ona, zato morate vhod najprej nekoliko raztegniti. Najbolje bo, če takoj začnete z lubrikantom, ki ste ga nabavili.

Ne varčujte z njim, na debelo ga namažite okoli analne odprtine in vašega prsta (priporočam vam uporaba kazalca) in začnite počasi prodirati. Saj se vam to vendar ne gnusi, kajne? Najboljši položaj za to bo, če bo vaša partnerka na vseh štirih, zadnjico pa bo izbočila visoko v zrak. Sprašujte jo, če jo boli, še bolje pa bo, če si izmislita varno besedo. Ko jo bo izrekla, naj bo to za vas znak, da morate nemudoma prenehati in tu ni šale.

Ko bosta enkrat tako daleč, da bo vaš prst do konca v njej, lahko začnete z naslednjim korakom in dodate še enega, tokrat sredinec. Postopek je povsem enak in ko dva prsta zanjo ne bosta več predstavljala bolečine, lahko začnete zares. In še nekaj, saj si niste pozabili porezati nohtov in odstraniti črnine, ki je kraljevala za njimi, kajne da ne?

Zdaj gre zares

Pred vama je ključen trenutek, vi ste pripravljeni in ona prav tako. Spet bo najboljši položaj, če se partnerka postavi na vse štiri in izboči zadnjico proti vam. Potem, ko ste poskrbeli za higieno in niste varčevali z lubrikantom (nekaj ga lahko vnesete tudi s prsti kakšen centimeter globoko vanjo), začnite počasi prodirati. Vaš penis ni prst in njegovi dolžini in debelini primerno morate prilagoditi tempo prodiranja. Tudi zdaj ne bo škodila varna beseda, nadaljujte do skrajnega praga bolečine, nato pa se umaknite in začnite znova.

Prvi dan vam bržkone ne bo uspelo, saj analni seks večinoma boli, ne glede na to kaj boste storili. Ko boste enkrat na točki, da boste do konca v njej, postopek ponavljajte (vem, da to zveni kot povsem nepotreben šolski dril), vse dokler ne boste začutili, da so se stene danke vdale in postale veliko bolj prožne in elastične. Takrat bo tudi njena bolečina popustila in vrata v svet užitka se bodo naposled odprla za oba. Zapomni si, prelaganje otepača iz danke v vagino in nazaj ni sprejemljivo, razen v porno filmih.

V kolikor bi rad zamenjal luknjico, skoči do kopalnice in s higienskim milom temeljito speri ves lubrikant in morebitne bakterije ter šele nato nadaljuj. To zna sicer zmanjšati strast in ogenj, hkrati pa je obvezno, če hočemo da se kasneje ne joka in stoka.

Kaj pa, če se pojavi kri?

Ena od nadlog, ki se lahko pojavijo na začetku je, da ona pri opravljanju velike potrebe zagleda kri, kar jo zna odvrniti od nadaljnjega prakticiranja analnega seksa. Če je krvi malo, ni razloga za paniko, nekaj dni prekinita z eksperimentiranjem, ona pa naj si analni vhod vsak dan temeljito opere z mlačno vodo. Če je krvi več, je to žal znamenje, da ste bili z njo pregrobi in če krvavitev ne preneha ali jo začnejo spremljati bolečine, je obisk pri zdravniku žal neizogiben.

Zapomnite si, veliko žensk prostodušno prizna, da je analni seks nekaj najboljšega, kar se jim je kdaj zgodilo in da ga rade volje prakticirajo. Toda, če se ga ne boste lotili pravilno, vam lahko namesto užitkov prinese le kup nevšečnosti ali celo resnejših težav, ob upoštevanju nasvetov in pravil pa se bodo za oba odprle povsem nove dimenzije užitka.